เงินบาทปิด 30.63/72
ธนาคารกรุงเทพ รายงาน เงินบาทปิด 30.63/72 แข็งค่าขึ้น คาดกรอบต้นสัปดาห์หน้า 30.60-30.90 บาท
30 ต.ค. 2565

ธนาคารกรุงเทพ รายงาน เงินบาทปิด 30.63/72 แข็งค่าขึ้น คาดกรอบต้นสัปดาห์หน้า 30.60-30.90 บาท 
นักบริหารเงินจากธนาคารกรุงเทพ เปิดเผยว่า เงินบาทปิดตลาดเย็นนี้อยู่ที่ระดับ 30.63/72 บาท/ดอลลาร์ แข็งค่าขึ้นจากช่วงเช้าที่เปิดตลาดที่ระดับ 30.67/71 บาท/ดอลลาร์
เงินบาทปรับตัวแข็งค่าขึ้น หลังจากที่กรีซยกเลิกการทำประชามติแผนการให้ความช่วยเหลือทางการเงินจากยุโรป ซึ่งได้ส่งผลให้ค่าเงินยูโรปรับตัวแข็งค่าขึ้นเมื่อเทียบกับดอลลาร์
ส่วนความเคลื่อนไหวของค่าเงินสกุลหลักต่างประเทศในช่วงปิดตลาดเย็นนี้ เงินเยนอยู่ที่ระดับ 77/84/78.26 เยน/ดอลลาร์ ส่วนเงินยูโรอยู่ที่ระดับ 1.3802/3854 ดอลลาร์/ยูโร
สัปดาห์หน้า สหรัฐฯ จะมีการรายงานข้อมูลเศรษฐกิจที่สำคัญ ได้แก่ ข้อมูลการค้าระหว่างประเทศเดือนก.ย., จำนวนผู้ขอรับสวัสดิการว่างงานรายสัปดาห์, ข้อมูลสต็อกสินค้าภาคค้าส่งเดือนก.ย. เป็นต้น
นักบริหารเงิน คาดว่า เงินบาทเปิดตลาดต้นสัปดาห์หน้าจะอยู่ที่ระดับ 30.60-30.90 บาท/ดอลลาร์